##### MISA CON NENOS

##### 27 de maio de 2018

#####  9º. ORDINARIO Santísima Trindade

Evanxeo de **San Mateo 18,16-20:**

**“Eu *estou convosco todos os días”.***

**Mensaxe: Deus Trindade, A MELLOR COMPAÑÍA. Déixate ACOMPAÑAR por El!**

**1. ACOLLIDA**

 Benvidos Irmáns e irmás:

Hoxe estamos celebrando a Festa da Santísima Trindade. Os cristiáns creemos nun só Deus Verdadeiro que son tres persoas distintas: Pai, Fillo e Espírito Santo. Nun gran Misterio que está iluminado polo Amor. Xa Xesús nos fai a promesa deste Deus Comunidade de Amor que está connosco todos os días da nosa vida. É a mellor compañía; deixémonos acompañar por El! Sobre todo na Eucaristía que é cume e fonte da súa presenza, da súa compañía. Comecemos.

**2. PERDÓN**

*Poñémonos ante a misericordia de Deus e pedímoslle que ensanche o noso corazón para darlle máis capacidade de amar, de acudir, de comprender, de escoitar e valorar aos demais.*

 - Porque moitas veces vivimos ignorando a presenza amorosa de Deus: ***Señor, ten piedade de nós.***
- Porque en ocasións non vivimos en unidade de amor como Deus nos ensina na Trindade.

 ***Cristo, ten piedade de nós.***

- Porque ás veces non aceptamos que Deus é nosa mellor compañía: ***Señor, ten piedade de nós.***

**3. MONICIÓN ÁS LECTURAS**

As lecturas deste domingo fálannos da elección que Deus tivo co seu pobo para revelarse como o Único Deus verdadeiro, confesión que o Espírito Santo reafirmou cando san Paulo nos di que non recibimos un espírito de escravos, senón de fillos adoptivos. No Evanxeo Xesús envía aos seus discípulos a predicar o Evanxeo e a bautizar no nome do Pai, do Fillo e do Espírito Santo coa certeza de que estará connosco todos os días ata o fin do mundo.

1. **ORACIÓN DA COMUNIDADE**

(Sacerdote) *Pidamos a Deus, Comunidade de amor, que nos encha dos seus Dons e acudamos confiadamente dicindo:*

***-Queda connosco, Xesús, todos os días.***

1.- Para que a Igrexa universal viva a unidade do amor de Deus. Oremos

2.- Para que os mozos que están recibindo o sacramento da confirmación nestes días sexan en diante testemuñas fieis da presenza de Xesús nos seus ambientes e no mundo. Oremos

3.- Para que a parroquia e as nosas familias sexamos reflexo e expresión uns con outros do Amor da Santísima Trindade. Oremos.

4.- Para que os nenos e nenas que están recibindo a súa primeira comuñón nestes días, en diante se deixen acompañar por Xesús participando na eucaristía, domingo tras domingo, toda a súa vida. Oremos.

5.- Para que sexamos construtores na familia, parroquia e sociedade de actitudes de solidariedade, compromiso, reconciliación e paz. Oremos.

1. **POSIBLE PRESENTACIÓN DE OFRENDAS**

**TRES ANEIS/AROS:**

Con estes tres aneis entrelazados queremos representar a UNIDADE E O AMOR que existe entre o Pai, o Fillo e o Espírito. Só o amor é capaz de explicar tan enorme misterio. Só o amor crea familia, constrúe verdadeira humanidade.

**CALENDARIO:**
Con este calendario expresamos a certeza de que Deus está connosco todos os días da nosa vida para compartir as nosas alegrías e tristezas. Para darnos o seu Espírito de Paz, Fortaleza e Sabedoría. El é a mellor compañía. Queremos deixarnos acompañar por el, día tras día. Este calendario exprésao.

**PAN E VIÑO:**

Temos presente, xa desde agora, a gran festa do Corpus Christi que celebraremos o vindeiro domingo. Damos grazas a Deus porque, a Eucaristía, nos da a luz e forza para vivir en comuñón con Deus e, logo, cos demais. Grazas polo pan e o viño que pola forza do Espírito van converterse para nós en Corpo e Sangue de Cristo.

**ORACIÓN**

TI ES PAI, FILLO E ESPIRITO
Sodes tres persoas pero distintas
TI ES PAI, FILLO E ESPIRITO
Sodes tres persoas pero pensades de igual xeito
TI ES PAI, FILLO E ESPIRITO
Sodes tres persoas pero ides polo mesmo camiño
TI ES PAI, FILLO E ESPIRITO
Sodes tres persoas pero mirades na mesma dirección
TI ES PAI, FILLO E ESPIRITO
Sodes tres persoas pero amades do mesmo xeito
TI ES PAI, FILLO E ESPIRITO
Sodes tres persoas pero vivides en familia
TI ES PAI, FILLO E ESPIRITO
Sodes tres persoas pero un mesmo DEUS
TI ES PAI, FILLO E ESPIRITO
Sodes tres persoas pero unidos en todo e por todo
TI ES PAI, FILLO E ESPIRITO
Sodes tres persoas e unidas no amor
TI ES PAI, FILLO E ESPIRITO

